[{"text_idx": "#000002", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos!"}, {"text_idx": "#000004", "text": "Maitserikas India karri kartulitest ja lillkapsast on piisavalt eriline, et kuuluda ka va\u0308ljaspool Indiat tuntuimate karride hulka. Nimetusega to\u0303lge on lihtne: aloo ta\u0308hendabki kartulit ja gob(h)i lillkapsast. Ilmselgelt on sel karril rohkelt variatsioone, mis erinevad regiooniti, aga u\u0308ks on kindel, et seda tehakse kartulist, lillkapsast ja India vu\u0308rtsidest. Tegu on ta\u0308iesti taimse roaga, aga samas on ta toekas, tummine (mmmm, ko\u0303ik need su\u0308sivesikud!) ja tekitab mo\u0303nusa ku\u0308llastusetunde, nii et lihast ei oska Aloo Gobi puhul ku\u0308ll absoluutselt puudust tunda. See karri eristub enamikest teistest, sest on pigem kuivemapoolne, koostisosad ei uju kastmes. Ja harilikult su\u0308u\u0308akse seda saiaga (naan, chapati, roti vms), meil sobib asenduseks ha\u0308sti mo\u0303ni lavas\u030ci-tu\u0308u\u0308pi sai. Loomulikult sobivad ha\u0308sti juurde ka riis ning ts\u030catni. Maitseb imeline nii soojalt kui ku\u0308lmalt."}, {"text_idx": "#000005", "text": "Retsepti lugedes muude vu\u0308rtsidega vast ku\u0308simust ei teki, jahvatatud koriander, jahvatatud vu\u0308rtsko\u0308o\u0308mned (jah, kindlasti ikka VU\u0308RTSko\u0308o\u0308mned, mitte tavalised ko\u0308o\u0308mned), kurkumi- ja ts\u030cillipulber ja garam masala on kergesti poest leitavad ja paljudes kodudeski maitseaineriiulil vast olemas. Retsepti esimeses osas on aga terved vu\u0308rtsko\u0308o\u0308mned ja terved mustko\u0308o\u0308mned (ehk nigella). Need terved terakesed annavad toidule hea aroomi ja mo\u0303nusa kro\u0303mpsu, aga kui neid kusagilt ei saa, siis kindlasti ei pea see karri tegemata ja\u0308a\u0308ma \u2013 ja\u0308ta lihtsalt va\u0308lja ja prae kartul ja lillkapsas ilma nendeta la\u0308bi. Pa\u0308rast on pulbrilisi vu\u0308rtse ka niikuinii ku\u0308llaga. Kui tunned, et maitset on va\u0308he, vo\u0303id vabalt nende kogust suurendada."}, {"text_idx": "#000006", "text": "350 g pestud, koorimata kartuleid"}, {"text_idx": "#000007", "text": "1 va\u0308ike lillkapsas (u 500 g)"}, {"text_idx": "#000010", "text": "1 purk (400 g) purustatud tomateid"}, {"text_idx": "#000011", "text": "1 sl garam masala maitseainesegu"}, {"text_idx": "#000012", "text": "Tu\u0308kelda kartulid kuubikuteks ja lo\u0303ika lillkapsas o\u0303isikuteks. Lillkapsa vart tarvis ei ole, so\u0308o\u0308 see niisama a\u0308ra vo\u0303i kasuta salatis. Kuumuta pannil (kasuta suurt panni, millele saad hiljem kaane peale panna) o\u0303li vo\u0303i ghee. Puista sisse terved terad: vu\u0308rtsko\u0308o\u0308mned ja mustko\u0308o\u0308mne vo\u0303i sinepiseemned. Prae segades 10-15 sekundit. Lisa kartulid, prae koos maitseainetega la\u0308bi. Alanda kuumust, kata pann kaanega ja ku\u0308pseta kartuleid, vahepeal ko\u0303rbemise va\u0308ltimiseks segades, umbes 5 minutit, kuni neist kuumus la\u0308bi on ka\u0308inud. To\u0303sta kartulid pannilt eraldi kaussi ootele. Nu\u0308u\u0308d pane pannile lillkapsao\u0303isikud ja kuumuta neidki viie minuti jagu. To\u0303sta a\u0308ra eraldi kaussi."}, {"text_idx": "#000013", "text": "Haki sibul ja ku\u0308u\u0308slauk. Kui tarvis, lisaa pannile rasvainet ja prae sibulat-ku\u0308u\u0308slauku madalal kuumusel, kuni nad on pehmenenud ja la\u0308bipaistvad, umbes 5 minutit. Lisa riivitud ingver, jahvatatud koriander, ts\u030cillipulber, kurkum ja sool. Prae segades 1 minut, kuni vu\u0308rtside aroomid vallanduvad. Vala pannile purk purustatud tomateid, lisa ka kartulid. Kata pann kaanega ja lase kartulil 10 minutit ku\u0308pseda. Vahepeal sega. Seeja\u0308rel lisa lilllkapsao\u0303isikud, 1-1,5 dl vett ja hauta veel 5 minutit. Nii kartul kui lillkapsas peaksid ja\u0308a\u0308ma kergelt kro\u0303mpsud, kindlasti mitte ta\u0308iesti pudrused. To\u0303sta pann tulelt, lisa garam masala maitseaine ja sega la\u0308bi. Lase kaane all maitsetel u\u0308htlustuda. Enne so\u0308o\u0308mist puista toidule va\u0308rsket koriandrit."}, {"text_idx": "#000021", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos! Loe la\u0308hemalt \u2192\n\u201cSiit nurgast ja sealt nurgast\u201d 10-aastane!S\u030cokolaadikook. Jahuta, munata, valge suhkruta. Laktoosivaba, gluteenivaba, vegan.Kookostru\u0308hvlid a\u0301 la Raffaello\nKoorene pannipasta seente ja spinatiga\nKanamaksa ja -filee yakitori vardad kimchi-riisiga\nSoe salat kana, seente ja ko\u0308o\u0308giviljadega\nMaarika, Kreemjas valge s\u030cokolaadi-juustukook maasikategaHanna, Banoffee kook (veelgi parem)Mari-Liis Ilover, Apelsinikeeks (tervete apelsinidega)Jane, Apelsinikeeks (tervete apelsinidega)Mari-Liis Ilover, Ukraina bors\u030c ja pampus\u030ckad"}, {"text_idx": "#000022", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos! Loe la\u0308hemalt \u2192"}, {"text_idx": "#000023", "text": "\u201cSiit nurgast ja sealt nurgast\u201d 10-aastane!"}, {"text_idx": "#000025", "text": "Koorene pannipasta seente ja spinatiga\nKanamaksa ja -filee yakitori vardad kimchi-riisiga\nSoe salat kana, seente ja ko\u0308o\u0308giviljadega"}, {"text_idx": "#000027", "text": "Aasiapa\u0308rane supp kitsemamplitega. 10 minutit ja valmis!"}]